સ્ટાર પાવર વીક થઈ ગયો
રવિવાર, ફેબ્રુઆરી 24 2019, 04:55 Hrs(IST)
નવગુજરાત સમય | Publish Date: Feb 11 2019 11:03AM
બોલિવૂડમાં અત્યારે આઇટમ સોંગ્સ, વન્ડરફુલ લોકેશન્સ, બ્યૂટીફુલ ફેસીસ અને બિગ સ્ટાર્સના બદલે હવે કન્ટેન્ટ પર વધારે ફોકસ આપવામાં આવી રહ્યું છે. જેનું કારણ ગયા વર્ષે બિગ સુપરસ્ટાર ખાન્સની ફિલ્મ્સની નિષ્ફળતા છે. 2018માં નવા સ્ટાર્સ ઊભરી આવ્યા છે. એક રિપોર્ટ અનુસાર ટોપ 25 મૂવીઝના નેટ બોક્સ ઓફિસ કલેક્શનમાં બોલિવૂડના ચાર બિગેસ્ટ સ્ટાર્સ-સલમાન ખાન, આમિર ખાન, શાહરુખ ખાન અને અક્ષય કુમારનું યોગદાન 45-50 ટકા (2012-2016)થી ઘટીને 23 ટકા થયું છે.
આ રિપોર્ટમાં જણાવવામાં આવ્યું છે કે, આ ત્રણ ખાન્સનું બોક્સ-ઓફિસ પર નબળું પરફોર્મન્સ રહ્યું તો એની રણવીર સિંઘ, રણબીર કપૂર, ટાઇગર શ્રોફ, આયુષ્માન ખુરાના, રાજકુમાર રાવ અને આલિયા ભટ્ટે ભરપાઈ કરી છે. 2018માં નવી બ્રિગેડના હિસ્સામાં વધારો ખાસ ધ્યાન ખેંચે છે. ટોપ 25 ફિલ્મ્સના બોક્સ-ઓફિસ કલેક્શનમાં નવા સ્ટાર્સનો હિસ્સો 2016માં 23 ટકાથી વધીને 2018માં બમણા કરતાં પણ વધારે થયો છે.
બીજી તરફ ફિફ્ટીઝને ક્રોસ કરનારા કે કરવા જઈ રહેલા સ્ટાર્સનો બોક્સ-ઓફિસ પર 2016 અને 2017માં દબદબો હતો. ટોપ 25 ફિલ્મ્સના નેટ બોક્સ ઓફિસ કલેક્શનમાં તેમનું યોગદાન અનુક્રમે 52 અને 36 ટકા હતું. 2018ની ટોપ ફાઇવ ફિલ્મ્સમાં ‘સંજૂ', ‘પદ્માવત', ‘સિમ્બા', ‘2.0' અને ‘રેસ 3' સામેલ છે. એ સિવાય ટોપ 25ના લિસ્ટમાં ‘બાગી 2', ‘બધાઈ હો', ‘રાઝી' અને ‘સ્ત્રી'નો પણ સમાવેશ થાય છે. ગયા વર્ષે શાહરુખની ‘ઝીરો', આમિરની ‘ઠગ્ઝ ઓફ હિન્દોસ્તાં' અને સલમાનની ‘રેસ 3'એ ઓડિયન્સને નિરાશ જ કર્યા હતા. જે સૂચવે છે કે, હવે સ્ટાર પાવર કોઈ સક્સેસફુલ ફિલ્મ માટેનો એકમાત્ર ક્રાઇટેરિયા નથી.
ટોટલ ધમાલના શૂટિંગમાં ખૂબ ધમાલ કરી: માધુરી દ..
રિતિક પછી સલમાને પણ રોહિત ધવનની ફિલ્મ ફગાવી
આ ફોટોગ્રાફ્સ જ્હાન્વી અને ઇશાનની રોમેન્ટિક ..
હવે રાહુલ ગાંધીની બાયોપિક રજૂ થશે